La Mostra Stop Motion de Sagunt 2024 obri la convocatòria per a presentar els curtmetratges
03 de juliol 2024

La regidoria de Joventut i Infància de l'Ajuntament de Sagunt ha obert la convocatòria de curtmetratges d'animació _stop motion_ per a la segona edició de la Mostra Stop Motion de Sagunt ‘MOSMOS’. Este festival compta amb la col·laboració de l’Asociación Cultural Pausa Zulú i es realitzarà de l'1 al 31 de desembre de 2024. Les persones interessades a participar-hi han de tindre menys de 30 anys i podran presentar les seues obres fins al 15 d'octubre de 2024. La inscripció és gratuïta i es realitza a través de la plataforma Festhome.com o a través del formulari: [https://filmmakers.festhome.com/festival/mosmos-mostra-stop-motion-de-sagunt](https://filmmakers.festhome.com/festival/mosmos-mostra-stop-motion-de-sagunt).

El festival entregarà tres premis. Un del jurat, que constarà d'una estatueta i un premi de 400 €. Un altre, entregat pel públic jove dotat d'una estatueta i un premi de 400 €. I un tercer premi especial a la millor pel·lícula de menys de 61 segons, dotat d'una estatueta i un premi de 200 €.

Respecte a les bases de la convocatòria, especifiquen que s'ha de ser espanyol o residir al país, que els autors poden presentar diverses obres, que les obres han de ser exclusivament d'animació _stop motion_, podent utilitzar-se qualsevol de les seues tècniques (no s'acceptaran les generades amb IA), A més, si en l'obra hi ha acció real, l'animació haurà de durar mínim un 50 % del curt. S'acceptaran pel·lícules d'entre 30 segons i 10 minuts de duració, l'idioma de les obres ha de ser en castellà o valencià (en cas d'estar en un altre idioma, haurà d'estar subtitulada), i s'admeten produccions realitzades amb posterioritat a gener de 2020.

El jurat designat per l'organització del festival s'encarregarà de seleccionar les obres que entraran en concurs i que estes decisions són inapel·lables, els curtmetratges seleccionats conformaran la "secció oficial" i seran projectats públicament en alguns centres de Primària i Secundària de Sagunt i/o en els Casals Joves de Sagunt i el Port de Sagunt.

A més, els curtmetratges seleccionats podran ser projectats dins de qualsevol de les seues seccions, havent de comunicar el festival a tots i totes els i les participants en quina secció es projectarà la seua pel·lícula. Els premis en metàl·lic estan subjectes a retenció segons la legislació tributària vigent.

![](/media/sglbjnsk/open-call-mosmos-24_mesa-de-trabajo-1-copia-c.jpg?width=445&height=315&mode=max)

*   [](http://www.facebook.com/sharer.php?u=https://aytosagunto.es/va/actualitat/la-mostra-stop-motion-de-sagunt-2024-obri-la-convocatoria-per-a-presentar-els-curtmetratges/ "Facebook")
*   [](http://twitter.com/share?url=https://aytosagunto.es/va/actualitat/la-mostra-stop-motion-de-sagunt-2024-obri-la-convocatoria-per-a-presentar-els-curtmetratges/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-mostra-stop-motion-de-sagunt-2024-obri-la-convocatoria-per-a-presentar-els-curtmetratges/ "Linked In")
*   [](mailto:?body=https://aytosagunto.es/va/actualitat/la-mostra-stop-motion-de-sagunt-2024-obri-la-convocatoria-per-a-presentar-els-curtmetratges/)